Pēteris Barisons

Pēteris Barisons (1904—1947) bija latviešu komponists, diriģents un pedagogs.

Pārstāvēja vēlīnā romantisma līniju latviešu mūzikā. Līdzās simfoniskajam un vokālsimfoniskajam žanram, kuriem viņa jaunradē centrālā vieta, pie latviešu mūzikas zelta fonda pieder arī viņa kordziesmas ("Dziesmai šodien liela diena" u.c.) un tautasdziesmu apdares ("Aiz ezera balti bērzi", "Es meitiņa kā rozīte" u.c.). Bez tam komponējis vokālo un instrumentālo kamermūziku.Pēteris Barisons no musicabaltica.lv

 Dzīvesgājums 
Dzimis 1904. gada 18. aprīlī Sēlijā, Sēlpils pagasta „Skudrās” (tagad Staburaga pagastā) zemnieka ģimenē. Zēna interesi par mūziku pamanīja viņa tēvocis Pēteris Skudra, viņa vadībā zēns apguva cītaras, vijoles, ģitāras un mežraga spēles prasmi. Pirmā pasaules kara sākumā viņa ģimene devās bēgļu gaitās. 1918. gada maijā, atgriežoties dzimtenē, Barisoni māju vietā atrada krāsmatas, kādreiz ziedošo dārzu vagoja tranšejas un granātu izvandītas bedres.Komponista P. Barisona muzeja informācija
No savas saimniecības viņš mēroja garus kilometrus uz Sēlpils Raiņa klubu bijušās Vecsēlpils muižas kompleksā, kur uzveda lugas, kurām Pēteris Barisons komponēja muzikālos pavadījumus. 1923. gada rudenī Pēteris Barisons devās uz Rīgu, kur mācījās Ernesta Vīgnera Fonoloģijas institūtā. Pēc tā beigšanas 1926. gadā Pēteris Barisons ieguva mūzikas skolotāja tiesības.

Studēja Latvijas konservatorijā, kuru 1934. gadā absolvēja divās specialitātēs: orķestra diriģēšanā (pie Jāņa Mediņa) un kompozīcijā (pie Jāzepa Vītola). Pēc tam dažus gadus vadīja simfoniskos koncertus un operu iestudējumus. No 1936. gada bija Latvijas konservatorijas pasniedzējs, no 1944. gada Latvijas Valsts konservatorijas kompozīcijas katedras un diriģēšanas klases vadītājs, no 1945. gada profesors.

Miris dzimtajā Sēlpils pagastā , braucot nolikt ziedus pie mātes kapa, apglabāts Sēlpils kapos, kur ir mākslinieka Laimoņa Blumberga kapa piemineklis. Viņa miršanas vietā pie t.s. Barisona priedes uzlikts komponistam veltīts piemiņas akmens.Komponista Pētera Barisona (1904—1947) priede  no www.salasnovads.lv Iespiesta komponista autobiogrāfija "Pa pagātnes tekām. Dienasgrāmata 1915-1947" (2007).

 Skaņdarbi 

 Simfoniskā mūzika 
 1933 — Andante cantabile
 1933 — Skerco
 1935 — I simfonija La mažorā četrās daļās
 1935 — Trīs Prelūdijas
 1936 — Traģiskā poēma
 1935/36 — Līgo, simfonisks tēlojums
 1937 — Ziedu vija, simfoniska svīta piecās daļās
 1939 — II simfonija /Romantiskā/ Mibemol mažorā 4 daļās
 1945 — Latvju rapsodija klavierēm un simfoniskajam orķestrim
 1943/1946- Bērnības rīti, simfoniska svīta piecās daļās
 1947 — Svinīgā uvertīra (nepabeigta)
 1947 — III simfonija fa minorā (nepabeigta).

 Vokālā mūzika 

 Dziesmas jauktam korim 
 1927 — Maza bija lakstīgala, Lieldienu rītā, Staburags
 1928 — Kā sniegi kalnu galotnēs, Pa zvaigžņu ceļu, Dzimtenes krastos
 1930 — Tu, jūra bezgalīgā, Lai sveikta dziesma, Aiz miglas man dzimtenes celiņš dārgs
 1932 — Rudens dziesma, Dziesmas lielas lidotājas, Svētā vēstnese
 1934 — Mūzai
 1937 — Jūs, dzīves jūras klusie krasti, Pavasara jausma, Dzimtenei
 1938 — Latvijā, Ceļa jūtīs
 1939 — Zilie sapņu kalni, Mūzika, Draugiem kopā ejot, Ziedošās dienas
 1943 — Dusi, Dieva dārzs, Pļaujas svētkos
 1946 — Rīts,
 1947 — Dziesmai šodien liela diena.

 Dziesmas vīru korim 
 Daugavai, Celies
 1939.- Nakts, Šūpļa dziesma sirdij

 Dziesmas sieviešu korim 
 1932 — Arvien vēl sirds
 1936 — Melodijas, Diltin dila

 Solodziesmas un dueti 
 Maijpulkstenītis
 1934 — Ziedonī, Jaunībai, Nedrošais tilts, Lauku meitene
 1936 — Jūrai, Bērna skati,
 1937 — Noskaņa, Uz tilta, Aicinājums, Rokas,
 1938 — Gaviles, Tavas acis, Kapsētā, Kaut būtu
 1939 — Viss dārgums
 1941 — Jaunība
 1943 — Kad nāksi atkal?, Ai, kaut nebūtu tik skumji, Mātei
 1944 — Zemgales klajs
 1945 — Tītenītis
 1946 — Jaunekļiem
 1934 — Ziedonī, Jaunībai, Nedrošais tilts
 1936 — Noskaņa, Jūrai
 1938 — Gaviles
 1930 — Meitenes dziesma
 1936 — Noskaņa
 1943 — Suvenīrs

 Vokālinstrumentālā mūzika 
 1933 — Gaišā stunda, kantāte korim un orķestrim
 1935 — Dzimtene, kantāte korim un orķestrim
 1937/38 — Brīnumzeme, kantāte korim un orķestrim
 1938 — Nāves sala, kantāte korim un orķestrim

 Instrumentālā mūzika 
 1929 — Šūpļa dziesma, Skerco vijolei un klavierēm
 1931 — Vakara dziesma čellam un klavierēm
 1932 — Stīgu kvartets si minorā
 1933 — Saulrieta dziesma, Melodija, Rotaļa vijolei un klavierēm

 Klavierdarbi 
 1928 — Fantāzija
 1932 — Sonāte Rebemol mažorā
 1936 — Šūpļa dziesma
 1937 — Četras prelūdijas, Četras liriskas miniatūras, Andante con dolore, Etīde
 1944 — Sonāte sibemol minorā, Prelīde Mibemol mažorā
 1947 — Prelīde Re mažorā

 Ērģelēm un korim 
 1938 — Lūgšana

 Tautas dziesmu apdares 
 Aiz ezera balti bērzi, Es meitiņa kā rozīte
 1932 — Laimītei pavaicāju
 1936 — Jautāja reiz nakts mēnesim (Ungāru t.dz.)
 1940 — Sniga sniegi
 1943 — Daina
 1945 — Jo man sēri, jo man grūti
 1945 -  E, kur stalti karavīri, Viegli mans bāliņš cēla, Aiz kalniņa dziedāt gāju
 1946 — Ķēvīte, svilpastīte

 Atsauces 

Kategorija:1904. gadā dzimušie
Kategorija:1947. gadā mirušie
Kategorija:Aizkraukles novadā dzimušie
Kategorija:Latviešu komponisti
Kategorija:Sēlijā dzimušie
Kategorija:Latvijas Mūzikas akadēmijas absolventi